Cessalto
Cessalto je naselje i općina (comune) od 3854 stanovnika u talijanskoj regiji Veneto (Provicija Treviso).

Geografija 
Cessalto leži na Piavonu, rukavcu rijeke Piave, udaljen 40-ak km istočno od centra Trevisa i 50-ak km od Venecije.

Historija 
Njegovo ime derivat je od latinskog caesus saltus (posječena šuma) ili cessus saltus (daleka šuma), a odnosi se na vremena kad su za antike Rimljani iskrčili lokalnu šumu radi puta i oranica.

Od početka 12. do kraja 14. vijeka mjesto je bilo feud porodice Da Camino koji su puno napravili na regulaciji Piavona i melioraciji tla. Venecijanci su koristili Piavon za transport robe splavima i brodićima, a od 16. vijeka počeli su duž njega graditi vile.

Najpoznatija među njima (iako ne i najbolje očuvana) je Palladijeva Vila Zeno koja je 1996. uvrštena na UNESCO-vu Listu mjesta svjetske baštine u Evropi kao jedan od objekata lokaliteta Historijski centar Vicenze i Palladijeve vile.

Izvori

Vanjske veze

 Comune di Cessalto (službene stranice)  

Naselja u provinciji Treviso
Naselja u regiji Veneto